Surpriză enormă în Franța: alianța de stânga Noul Front Popular este victorioasă, premierul Attal va demisiona
O zi istorică pentru Franța. Francezii au votat duminică pentru al doilea tur al alegerilor legislative anticipate, un vot istoric în care se aștepta victoria extremei-drepte. Votul a mers către alianța de stânga reunită Noul Front Popular (NFP, alianța stângii) , care se situează pe primul loc în cel de-al doilea tur al legislativelor anticipate, înaintea alianței Ensemble, a președintelui Emmanuel Macron și a Rassemblement National (RN) și aliații săi, extrema-dreaptă, care se aștepta la victorie. Nicio coaliție nu a obținut majoritatea absolută la acest scrutin.